proxectonos/corpus_dominio_legal_administrativo_tmp huggingface dataset:
ORDE do 3 de agosto de 1999 pola que se nomea novo membro do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 08/09/1999

Os comités éticos de investigación clínica son os encargados de emitir informe sobre tódolos ensaios clínicos que se fan dentro do seu ámbito territorial. A súa acreditación correspóndelle ó conselleiro de Sanidade e Servicios Sociais, por proposta da dirección xeral do Servicio Galego de Saúde competente, segundo o disposto no artigo 9 do Decreto 32/1996, do 25 de xaneiro, polo que se regula a realización dos ensaios clínicos na Comunidade Autónoma de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autó-
noma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Noméase membro do Comité de Investigación Clínica de Galicia, creado pola Orde do 11 de xullo de 1996, a persoa relacionada no anexo.
Santiago de Compostela, 3 de agosto de 1999.
José María Hernández Cochón
Conselleiro de Sanidade e Servicios Sociais
ANEXO
Novo membro do CEIC de Galicia: Rubén Víctor Lois Calviño.
DECRETO 248/1999, do 9 de setembro, polo que se declara a urxente ocupación, para efectos de expropiación forzosa, polo Concello de Nogueira de Ramuín (Ourense), dos bens e dereitos necesarios para a realización das obras do proxecto CV 323 Ponte dos Gozos-Parada de Sil, obra 472/POL/1999.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/09/1999

O Concello de Nogueira de Ramuín (Ourense), en sesión do día 18 de maio de 1999, aprobou o proxecto de CV 323 Ponte dos Gozos-Parada do Sil, obra nº 472/POL/1999 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 16 de xullo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque este tramo (entre os pp.kk. 18+200 e 19+000) presenta perigosas curvas e está entre outros dous xa alargados con cargo a planos anteriores, que reúnen características xeométricas moito mellores cás do proxecto que nos ocupa. Este feito é causa de perigo e de accidentes para os vehículos e autobuses que percorren unha ruta tan emblemática e importante para a provincia como é a da Ribeira Sacra.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de setembro de mil novecentos noventa e nove,
DISPOÑO:
Artigo único.
De conformidade co disposto no artigo 52 da Lei de expropiación forzosa, declárase a urxente ocupación, polo Concello de Nogueira de Ramuín (Ourense) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución
das obras do proxecto de CV 323 Ponte dos Gozos-Parada do Sil, obra nº 472/P.O.L./1999.
Santiago de Compostela, nove de setembro de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 158/1999, do 20 de maio, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 9 ZAE 98, Paradela, dotación de servicios na rúa Lamacova-Ruxidoira.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/06/1999

A Deputación Provincial de Lugo, en sesión que tivo lugar o día 8 de maio de 1998, aprobou o proxecto 9 ZAE 98, Paradela, dotación de servicios na rúa Lamacova-Ruxidoira e na sesión que tivo lugar o día 22 de febreiro de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. Pola deputación foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 23 de abril de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de maio de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 9 ZAE 98, Paradela, dotación de servicios na rúa Lamacova-Ruxidoira.
Santiago de Compostela, vinte de maio de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 156/1999, do 14 de maio, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de E.P. 4904 ampliación e mellora do trazado do p.k. 0,000 ó 2,200 As Somozas a Balocos por Moeche (programa de actuación da rede provincial de estradas -Plan 2000 de Estradas-), 1ª fase 1999.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/06/1999

A Deputación Provincial da Coruña, en sesión que tivo lugar o día 27 de novembro de 1998, aprobou o proxecto de E.P. 4904, ampliación e mellora do trazado p.k. 0,000 ó 2,200 As Somozas a Balocos por Moeche (programa de actuación da rede provincial de estradas -Plan 2000 de Estradas-) 1ª fase 1999 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque existen razóns que fan necesaria a urxente execución das citadas obras, tal como o pavimento das estradas, o largo da calzada de dimensións inferiores ás necesidades dos vehículos, a intensidade media do tráfico, circulación de vehículos pesados e puntos negros e evitar deste xeito o risco de accidentes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día catorce de maio de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de E.P. 4904, ampliación e mellora do trazado p.k. 0,000 ó 2,200
As Somozas a Balocos por Moeche (programa de actuación da rede provincial de estradas -Plan 2000 de Estradas-) 1ª fase 1999.
Santiago de Compostela, catorce de maio de mil novecentos noventa e nove.
Manuel Fraga Iribarne
Presidente
Jesus C. Palmou Lorenzo
Conselleiro de Xustiza, Interior e Relacións Laborais
DECRETO 157/1999, do 20 de maio, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 236 P.O.L. 98, O Saviñao, acceso ó Club Náutico de Belesar, p.k. 0,875 ó 1,540.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 01/06/1999

A Deputación Provincial de Lugo, en sesión que tivo lugar o día 2 de outubro de 1998, aprobou o proxecto 236 P.O.L. 98, O Saviñao, acceso ó Club Náutico de Belesar, p.k. 0,875 ó 1,540 e na sesión que tivo lugar o día 22 de febreiro de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reuniron do día vinte de maio de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo
instruído para o efecto e necesarios para a execución das obras do proxecto 236 P.O.L. 98 O Saviñao, acceso ó Club Náutico de Belesar p.k. 0,875 ó 1,540.
Santiago de Compostela, vinte de maio de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
ORDE do 7 de xuño de 1999 pola que se fixa o prezo de venda ó público das publicacións: Macromagnitudes Agrarias 1996, Directorio de Agroindustrias Galegas, Centro de Investigacións Agrarias de Mabegondo. Memoria 1994-1996 e Planificación Agraria na Galicia da Autarquía (1939-1955).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 15/06/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma
de Galicia, no seu artigo 6º sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único:
1.-Queda aprobado o prezo de venda ó público das publicacións editadas por esta consellería que se relacionan no anexo.
2.-Este prezo entenderase con IVE incluído.
Santiago de Compostela, 7 de xuño de 1999.
Cástor Gago Álvarez
Conselleiro de Agricultura, Gandería e Política
Agroalimentaria
ANEXO I
-Macromagnitudes Agrarias 1996: 3.400 pesetas.-Directorio de Agroindustrias Galegas: 2.600 pesetas.-Centro de Investigacións Agrarias de Mabegondo. Memoria 1994-1996: 1.900 pesetas.-Planificación Agraria na Galicia da Autorquía (1939-1955): 1.200 pesetas.
ORDE do 10 de maio de 1999 pola que se autoriza o cambio de denominación do centro público integrado do Forte-Boqueixón (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/06/1999

Tendo en conta o punto 2º, artigo 1 do Decreto 7/1999, do 7 de xaneiro, polo que se implantan e regulan os centros públicos integrados de ensinanzas non universitarias (DOG nº 16 do 26-1-1999), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 10 de maio de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Boqueixón.
Localidade: Boqueixón.
Código do centro: 15001665.
Denominación: centro público integrado do Forte-Boqueixón.
Nova denominación: centro público integrado Antonio Orza Couto.
CORRECCIÓN de erros.-Orde do 20 de abril de 1999 pola que se convocan cursos de especialización para mestres en servicio activo na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/06/1999

Advertidos erros na citada orde de convocatoria publicada no Diario Oficial de Galicia nº 93, do 28 de maio de 1999, cómpre face-la oportuna corrección.
Na páxina 5.899, no número 2º do anexo III, baremo, onde di: «por Orde do 5 de novembro de 1997
(DOG do 1 de decembro)», debe dicir: «por Orde do 30 de outubro de 1998 (DOG do 12 de novembro)». Na mesma páxina e anexo, no punot 3.2, onde di: «0,25 puntos por actividade como máximo», debe dicir: «0,50 puntos por actividade como máximo».
ORDE do 3 de maio de 1999 pola que se fai pública a validación de cursos de especialización en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/06/1999

A Orde do 26 de novembro de 1993 (Diario Oficial de Galicia do 23-2-1993), no seu artigo 2º, establece que se lles validará o curso de especialización en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que posúan os certificados do ciclo elemental e do ciclo superior de galego das escolas oficiais de idiomas.
Por iso,
DISPOÑO:
Artigo 1º
Concedérlle-la validación do curso de especialización en lingua galega ás seguintes persoas, as cales reúnen os requisitos establecidos no artigo 2 da Orde do 22 de novembro de 1993:
Mª Concepción Carballo Carballa.
Ana Mª Carballo Carballa.
Mª Paz Yolanda Otero Díaz.
Asunción Mª Rivas Montero.
Mª Isabel Gavieiro Gavieiro.
Ana Mª Calvo Mariño.
Mª Pilar Elisa Rebolo Sánchez.
Mª Olga Álvarez Rodríguez.
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 3 de maio de 1999.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Resolución do 31 de marzo de 1999 pola que se ordena a publicación do acordo do Consello da Xunta de Galicia do 18 de marzo de 1999, no que se lle dá aplicación á previsión do artigo 97 da Lei 11/1992, do 7 de outubro, de réxime financeiro e presupostario de Galicia, respecto do exercicio da fiscalización limitada previa.
CONSELLERÍA DE ECONOMÍA E FACENDA — III. OUTRAS DISPOSICIÓNS — 01/06/1999

Advertidos erroos na citada resolución, publicada no Diario Oficial de Galicia nº 82, do 30 de abril de 1999, cómpre efectua-las seguintes correccións:
-Na páxina 5.157, no apartado sétimo, punto 1 B) b), onde di: «Cando o empresario proposto como adxudicatario non puidese presentar na licitación a certificación de estar ó día das súas obrigas tributarias coa Seguridade Social...», debe dicir: «Cando o empresario proposto como adxudicatario non puidese presentar na licitación a certificación de estar ó día das súas obrigas tributarias, coa Seguridade Social...».
-Na páxina 5.158, no apartado oitavo, punto 1.1 B) b), onde di: «Cando o empresario proposto como adxudicatario non puidese presentar na licitación a certificación de estar ó día das súas obrigas tributarias coa Seguridade Social...», debe dicir: «Cando o empresario proposto como adxudicatario non puidese presentar na licitación a certificación de estar ó día das súas obrigas tributarias, coa Seguridade Social...».
-Na páxina 5.159, apartado noveno, punto 1.B) b), onde di: «Cando o empresario proposto como adxudicatario non puidese presentar na licitación a certificación de estar ó día das súas obrigas tributarias coa Seguridade Social...», debe dicir: «Cando o empresario proposto como adxudicatario non puidese presentar na licitación a certificación de estar ó día das súas obrigas tributarias, coa Seguridade Social...».
-Na páxina 5.160, no apartado décimo, punto 3, onde di: «A) Proposta de adquisición e autorización do gasto», debe dicir: «Proposta de adquisición e autorización do gasto».
Na mesma páxina, no apartado décimo, punto 4, onde di: «Proposta de arrendamento e autorización do gasto:...», debe dicir: «A) Proposta de arrendamento e autorización do gasto:...» e onde di: «B) Recoñecemento da obriga. Iguais requisitos que os esixidos pola Administración...», debe dicir: «B) Recoñecemento da obriga. Iguais requisitos que os esixidos para a Administración...».
-Na páxina 5.161, no punto 1.3 do apartado décimo primeiro, onde di: «a) Nos expedientes que conteñan obrigas de gasto...», debe dicir: «Nos expedientes que conteñan obrigas de gasto...».
ORDE do 30 de abril de 1999 pola que se fan públicas as vacantes definitivas dos corpos de profesores que imparten ensino secundario, formación profesional, ensinanzas artísticas e idiomas para o curso 1999-2000.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/06/1999

No punto cuarto da Orde do 28 de outubro de 1998 establecíase que as administracións educativas determinarían as vacantes provisionais e definitivas para ofertar nos concursos de traslados de provisión de prazas docentes.
Publicadas as vacantes provisionais por Orde do 3 de marzo de 1999 e vistas as alegacións efectuadas a estas, procede agora darlles publicidade ás vacantes definitivas que serán obxecto de provisión nos concursos de traslados convocados pola Orde do 6 de novembro de 1998.
Na súa virtude, esta consellería
DISPÓN:
Único.-Elevar a definitivas as vacantes provisionais publicadas pola Orde do 3 de marzo de 1999, coas modificacións que se relacionan no anexo.
Santiago de Compostela, 30 de abril de 1999.
Celso Currás Fernández
Conselleiro de Educación e Ordenación
Universitaria
ANEXO
Modificacións prazas concurso traslados
Corpo de profesores de ensino secundario.
Suprímense as seguintes prazas:
-No IES de Arzúa-A Coruña, código 15027733C, 1 praza de tecnoloxía, código 019.
-No IES Francisco Aguiar-Betanzos-A Coruña, código 15001136C, 1 praza de física e química, código 007.
-No IES de Guitiriz-Lugo, 27016200C, 1 praza de organización e proxectos de fabricación mecánica, código 112.
-No IES nº 1 de Ribadeo-Lugo, 27010933C, 1 praza de educación física, código 017.
-No IES Porta da Auga-Ribadeo-Lugo, código 27010945C, 1 praza de latín, código 003 e 1 praza de administración de empresas, código (101).
-No IES San Mamede-Maceda-Ourense, código 32016431C, 1 praza de filosofía, código 001.
-No IES nº 2 de Ourense, 32016765C, 1 praza de administración de empresas, código 101.
-No IES Ribeira do Louro-Porriño, O-Pontevedra, código 36019529C, 1 praza de administración de empresas, código 101.
-No IES de creación programada-Vigo-Pontevedra, código 36910218C, 1 praza de psicoloxía e pedagoxía, código 018.
Engádense as seguintes prazas:
-No IES nº 2 de Ourense, 32016765C, 1 praza de organización e xestión comercial, código 110.
-No IES nº 1 de Ponteareas-Pontevedra, código 36013692C, 1 praza de inglés, código 011.
-No IES A Xunqueira I-Pontevedra, código 36013761C, 1 praza de intervención sociocomunitaria, código 108.
Corpo de profesores técnicos de formación profesional:
Suprímense as seguintes prazas:
-No IES Fernando Blanco de Cee-A Coruña, 15003224C, 1 praza de procesos de xestión administrativa, código 222.
-No IES nº 1 de Ourense, 32009131C, 1 praza de equipos electrónicos, código 202.
Engádese a seguinte praza:
-No IES nº 1 de Lugo, 27006516C, 1 praza de oficina de proxectos de construcción, código 212.
CORRECCIÓN de erros.-Resolución do 31 de marzo de 1999 pola que se ordena a publicación do acordo do Consello da Xunta de Galicia, do 18 de marzo de 1999, no que se lle dá aplicación á previsión do artigo 103 da Lei 11/1992, de réxime financeiro e presupostario de Galicia, respecto do control financeiro.
CONSELLERÍA DE ECONOMÍA E FACENDA — III. OUTRAS DISPOSICIÓNS — 01/06/1999

Advertidos erros na devandita resolución, publicada no DOG nº 82, do 30 de abril de 1999, é necesario facer as seguintes correccións:
Na páxina 5.163, columna esquerda, último parágrafo, onde di: «2. Non serán obxecto de comunicación preceptiva aqueles contratos de obras, subministracións, asistencia técnica e patrimoniais sempre que pola súa contía non poidan ser considerados como gasto menor, tal como os define o artigo 7 da Lei 7/1998, de medidas tributarias de réxime orzamentario, función pública e xestión, e as sucesivas que anualmente se publiquen».
Debe dicir: «2. Non serán obxecto de comunicación preceptiva aqueles contratos de obras, subministracións, asistencia técnica e patrimoniais sempre que pola súa contía poidan ser considerados como gasto menor, tal como os define o artigo 7 da Lei 7/1998 de medidas tributarias, de réxime orzamentario, función pública e xestión, e as sucesivas que anualmente se publiquen».
Na mesma páxina, columna dereita, onde di: «b) Contratos de persoal. Verificarase a existencia dos correspondentes informes favorables da Dirección Xeral da Función Pública e da Dirección Xeral de Presupostos».
Debe dicir: «b) Contratos de persoal. Verificarase, nos casos que proceda, a existencia dos correspondentes informes favorables da Dirección Xeral da Función Pública e da Dirección Xeral de Presupostos».
Na páxina 5.164, columna esquerda, onde di: «3. Como resultado do control posterior, a Intervención Xeral emitirá un informe que se remitirá ó consello de administración das sociedades públicas ou, de se-lo caso, ó órgano rector das fundacións públicas, e á consellería á que estean adscritas ou das cales o seu protectorado exerza e dea conta das actuacións realizadas ó conselleiro de Economía e Facenda».
Debe dicir: «3. Como resultado do control posterior, a Intervención Xeral emitirá un informe que se remitirá ó consello de administración das sociedades públicas ou, de se-lo caso, ó órgano rector das fundacións públicas, e á consellería á que estean adscritas ou das cales o seu protectorado exerza e dará conta das actuacións realizadas ó conselleiro de Economía e Facenda».
RESOLUCIÓN do 18 de maio de 1999 pola que se ordena a publicación do acordo do Consello da Xunta de Galicia do 14 de maio de 1999, polo que se aproba a relación de postos de traballo da Consellería de Medio Ambiente.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 01/06/1999

O Decreto 347/1997, do 9 de decembro, polo que se establece a estructura orgánica da Xunta de Galicia, no seu artigo único crea a Consellería de Medio Ambiente. O Decreto 351/1997, do 10 de decembro, no artigo 12 fixa a estructura orgánica superior desta nova consellería, posteriormente desenvolvida polo Decreto 482/1997, do 30 de decembro, e modificada polo Decreto 122/1999, do 23 de abril.
Todo isto fai necesario aproba-la correspondente relación de postos de traballo da Consellería de Medio Ambiente.
En consecuencia, por proposta da Consellería de Medio Ambiente, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do día catorce de maio de mil novecentos noventa e nove, adoptou o seguinte
ACORDO:
Primeiro.-Aproba-la relación de postos de traballo da Consellería de Medio Ambiente, nos termos que se sinalan nos anexos a este acordo.
Segundo.-Ordena-la súa publicación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como postos de libre designación, de acordo coas motivacións que se especifican, os seguintes:
Código
Denominación
Motivación
MA.C01.00000.15770.001
MA.C02.00000.15770.001
MA.C03.00000.15770.001
MA.C04.00000.15770.001
MA.C05.00000.15770.001
MA.C99.10000.15001.001
MA.C99.10000.27001.001
MA.C99.10000.32001.001
MA.C99.00000.36001.001
Secretario/a conselleiro
Secretario/a do secretario xeral
Secretario/a do director xeral
Secretario/a do director xeral
Secretario/a do director xeral
Secretario/a delegado
Secretario/a delegado
Secretario/a delegado
Secretario/a delegado
Artigo 6 da orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro).
Postos de confianza.
MA.C02.00001.15770.007
MA.C02.00002.15770.017
MA.C99.10000.15001.088
MA.C99.10000.27001.090
MA.C99.10000.32001.074
MA.C99.10000.36001.088
Xefe Sección de Habilitación de Persoal
Xefe Sección Habilitación
Xefe Negociado Habilitación
Xefe Negociado Habilitación
Xefe Negociado Habilitación
Xefe Negociado Habilitación
Postos de especial responsabilidade polo manexo de fondos públicos.
Visto o acordo adoptado polo Consello da Xunta de Galicia na súa reunión do catorce de maio de mil novecentos noventa e nove, relativo á aprobación da relación de postos de traballo da Consellería de Medio Ambiente, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 18 de maio de 1999.
Jaime Pita Varela
Conselleiro da Presidencia e Administración
Pública
RESOLUCIÓN do 26 de abril de 1999, da Delegación Provincial da Coruña, pola que se modifica a programación do curso C-6 conforme o disposto no artigo 1.3º da Orde do 1 de decembro de 1998 pola que se establece a convocatoria pública para a participación na programación de cursos do plan autonómico de formación de formadores de formación profesional ocupacional de 1999.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 24/05/1999

Á vista das solicitudes presentadas para o curso C-6, con base no previsto no artigo 1, punto 3º,
da Orde do 1 de decembro de 1998 pola que se establece a convocatoria pública para a participación na programación de cursos do plan autonómico de formación de formadores de formación profesional ocupacional de 1999, esta delegación provincial resolve modifica-la programación provincial da Coruña nos seguintes temas: curso C-6, atrásase o seu inicio á primeira quincena do mes de outubro.
A Coruña, 26 de abril de 1999.
Mª Rosa Gómez Díaz
Delegada provincial da Coruña
RESOLUCIÓN do 8 de abril de 1999, da Delegación Provincial de Lugo, pola que se dispón a inscrición no rexistro e publicación, no Diario Oficial de Galicia, do acordo relativo á revisión salarial para o ano 1999 no convenio colectivo de ámbito provincial para a empresa Residencia de Anciáns Nuestra Señora del Carmen de Sarria.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/05/1999

Visto o texto do acordo relativo á revisión salarial para o ano 1999 no convenio colectivo para a empresa Residencia de Anciáns Nuestra Señora del Carmen de Sarria (código 2700762), asinado o día 5 de marzo de 1999, pola representación da dita empresa e a dos seus traballadores, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial
ACORDA:
Primeiro.-Ordena-la inscrición do citado acordo no rexistro de convenios desta delegación, así como o seu depósito.
Segundo.-Remiti-lo texto do dito acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 8 de abril de 1999.
(Dto. 227/1998, do 10 de xullo)
Rafael Díaz Iglesias
Secretario provincial
Táboas salariais para o ano 1999-03-05
Categorías
Salario
base
Gratificación
asistencia
Gratificación
Dom. festivos
Auxiliar de clínica
94.878
11.237
5.729
Cociñeira
94.878
11.237
5.729
Axudante de cociña
89.080
11.237
5.729
Camareira limpadora
89.080
11.237
5.729
Oficios varios
89.080
11.237
5.729
DECRETO 146/1999, do 7 de maio, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto de C.V. 330 Mugueimes-Cados número 379 P.O.L. 98 en Muíños.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/05/1999

A Deputación Provincial de Ourense, en sesión celebrada o día 27 de novembro de 1998, aprobou o proxecto de C.V. 330 Mugueimes-Cados nº 379 P.O.L. 98 en Muíños, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 2 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, por estaren situados os bens que se van expropiar no propio trazado da estrada, sendo necesaria a expropiación urxente para poder executar conxuntamente a totalidade do tramo que, de non ser así, quedaría interrompido e imposibilitada a posta en servicio da estrada, supoñendo un grave perigo para o tráfico rodado.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día sete de maio de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de C.V. 330 Mugueimes-Cados nº 379 P.O.L. 98 en Muíños.
Santiago de Compostela, sete de maio de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
ORDE do 18 de maio de 1999 pola que se modifica a do 29 de xullo de 1996, pola que se establecen axudas para a toma de participación no capital social de sociedades mercantís.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/05/1999

A conveniencia de adaptar determinados artigos da Orde do 29 de xullo de 1996, pola que se establecen axudas para a toma de participación no capi
tal social de sociedades mercantís, á nova configuración normativa motivada polo Decreto 127/1999, do 23 de abril, que modifica o Decreto 255/1996, do 14 de xuño, así como a de incluír aclaracións procedementais, fai necesaria a modificación dos mesmos.
Por todo iso, en virtude das atribucións que teño conferidas,
DISPOÑO:
Artigo único.-Modificación normativa.
1. Modifícase o tipo de xuro que debe satisface-lo beneficiario, unha vez descontada a subsidiación, establecido no punto 3 dos artigos 6º, 7º e 8º da Orde do 29 de xullo de 1996 pola que se establecen axudas para a toma de participación de capital social de sociedades mercantís, quedando fixado no 2%.
2. Substitúese o texto do punto 3 do artigo 9º da orde citada no punto anterior pola seguinte redacción:
Dentro do prazo de tres meses desde a notificación ós solicitantes da resolución de concesión, salvo prórroga autorizada polo Igape logo da solicitude motivada do beneficiario, estes deberán formaliza-las correspondentes operacións de préstamo e a subscrición ou adquisición de capital proxectada.
Non obstante, por razóns de urxencia, unha vez presentado o expediente de solicitude, logo da autorización do Igape e respectando as condicións e requisitos establecidos nesta orde, poderanse formaliza-los préstamos coa entidade financeira. Esta autorización en ningún caso implicará o recoñecemento de dereito ningún ou cualificación do expediente respecto á concesión da subsidiación solicitada.
En calquera caso, o préstamo deberá recolle-la característica de estar acollido a esta orde e á resolución de concesión.
A subsidiación de xuros devengarase a partir da data de formalización e no caso de formalización logo da resolución, desde a data de adaptación do contrato de préstamo.
Disposición transitoria
Os préstamos referidos a axudas concedidas con anterioridade á entrada en vigor desta orde seguirán rexéndose polas condicións do tipo de xuro vixentes no momento da concesión da axuda.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de maio de 1999.
José Antonio Orza Fernández
Conselleiro de Economía e Facenda
DECRETO 145/1999, do 7 de maio, polo que se declara a urxente ocupación, para efectos de expropiación forzosa, polo Concello de Valdoviño (A Coruña), dos bens e dereitos necesarios para a realización das obras do proxecto de rexeneración ambiental das praias de Pantín, Vales e Meira, termo municipal de Valdoviño.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/05/1999

O Concello de Valdoviño (A Coruña), en sesión celebrada o día 12 de xuño de 1997, aprobou o
proxecto de rexeneración ambiental das praias de Pantín, Vales e Meira, termo municipal de Valdoviño, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais do día 22 de febreiro de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 7 de abril de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque resulta necesario corrixir e mellora-lo trazado dos accesos ás tres praias para evita-las constantes agresións ecolóxicas e paisaxísticas que sofre a zona motivadas polo tráfico rodado con afluencia masiva no verán, así como pola desordenada edificación.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día sete de maio de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Valdoviño (A Coruña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de rexeneración ambiental das praias de Pantín, Vales e Meira, termo municipal de Valdoviño.
Santiago de Compostela, sete de maio de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
RESOLUCIÓN do 14 de maio de 1999, da Dirección Xeral da Función Pública, pola que se lle dá publicidade ó acordo da comisión de traballo creada para a aplicación do fondo de acción social do exercicio de 1998 e as listas definitivas das axudas do dito fondo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/05/1999

Concluídos os traballos de reparto e aplicación do fondo de acción social para 1998, e en uso das competencias atribuídas a esta dirección xeral no punto 6.2 das normas xerais que rexen para o fondo de acción social de 1998, publicados por Resolución do 17 de xullo de 1998, da Dirección Xeral de Relacións Laborais (DOG nº 146, do 30 de xullo), procede dárlle-la debida publicidade ás listas definitivas das axudas do fondo e ó acordo final de concesión e distribución do citado fondo, unha vez que transcorreu o prazo de alegacións previsto no punto segundo da Resolución do 7 de abril de 1999 (DOG nº 67, do 9 de abril).
Polo tanto, dándolle cumprimento ó acordo da Mesa Xeral de Negociación e ó disposto na Resolución do 17 de xullo de 1998, esta dirección xeral
DISPÓN:
Primeiro.-Que se publique no Diario Oficial de Galicia, como anexo a esta resolución, a distribución final da concesión das axudas do fondo de acción social para o exercicio de 1998.
Segundo.-Contra esta resolución poderán os interesados interpoñer recurso de alzada perante o conselleiro da Presidencia e Administración Pública no prazo dun mes contado desde o día seguinte ó da data da publicación da presente resolución de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE nº 285, do 27 de novembro).
Santiago de Compostela, 14 de maio de 1999.
Joaquín López-Rúa Soler
Director xeral da Función Pública
ANEXO
Tipo axuda
Entradas
Aprobadas
Denegadas
Importe
Xubilación
524
149
375
35.711.328
Diminuídos
440
391
49
82.810.600
Fillos menores
7.112
6.384
728
164.329.822
Est. traballador
1.712
1.232
480
19.712.000
Est. fillos
21.258
18.692
2.566
165.436.250
Vivenda
1.023
796
227
132.000.000
Total
32.069
27.644
4.425
600.000.000
ORDE do 30 de abril de 1999 pola que se fixa o prezo de venda ó público de diversas publicacións.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 24/05/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 30 de abril de 1999.
José María Hernández Cochón
Conselleiro de Sanidade e Servicios Sociais
ANEXO I
Guía de primeiros auxilios en situacións de emerxencía. Consellos para realizar un bo camiño: 742 ptas. (4,46 euros).
First aid guide for emergency situations. Some pieces of advice to make a good journey: 742 ptas. (4,46 euros).
DECRETO 143/1999, do 20 de maio, polo que se lle concede a Medalla de Ouro de Galicia a Súa Alteza Eminentísima o Príncipe Fra'Andrew Willoughby Ninian Bertie, 78º Grande Mestre da Soberana Orde Militar e Hospitalaria de San Xoán de Xerusalén, de Rodas e de Malta.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/05/1999

En atención ós méritos que concorren en Súa Alteza Eminentísima o Príncipe Fra'Andrew Willoughby Ninian Bertie, 78º Grande Mestre da Soberana Orde Militar e Hospitalaria de San Xoán de Xerusalén, de Rodas e de Malta, e ó amparo do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, é vontade do Goberno galego outorgarlle, por razóns de cortesía e reciprocidade, a súa máis alta distinción.
Polo tanto e logo de acordo do Consello da Xunta de Galicia na súa reunión do día vinte de maio de mil novecentos noventa e nove,
DISPOÑO:
Concederlle-la Medalla de Ouro de Galicia a Súa Alteza Eminentísima o Príncipe Fra'Andrew Willoughby Ninian Bertie, 78º Grande Mestre da
Soberana Orde Militar e Hospitalaria de San Xoán de Xerusalén, de Rodas e de Malta.
Santiago de Compostela, vinte de maio de mil novecentos noventa e nove.
Manuel Fraga Iribarne
Presidente
Jaime Alberto Pita Varela
Conselleiro da Presidencia e Administración
Pública
RESOLUCIÓN do 20 de maio de 1999 pola que se lle concede a Medalla de Galicia na súa categoría de prata a Súa Excelencia o Grande Chanceler da Soberana Orde Militar e Hospitalaria de San Xoán de Xerusalén, de Rodas e de Malta Conde Don Carlo Marullo di Condojanni, Príncipe de Casalnuovo.
PRESIDENCIA — III. OUTRAS DISPOSICIÓNS — 24/05/1999

Examinado o expediente relativo á concesión da Medalla de Galicia na súa categoría de prata, tendo en conta os méritos contraídos por Súa Excelencia o Grande Chanceler da Soberana Orde Militar e Hospitalaria de San Xoán de Xerusalén, de Rodas e de Malta Conde Don Carlo Marullo di Condojanni, Príncipe de Casalnuovo, e por razóns de cortesía e reciprocidade, en virtude das competencias que me confire o Decreto 1/1991, do 11 de xaneiro,
DISPOÑO:
Concederlle-la Medalla de Galicia na súa categoría de prata a Súa Excelencia o Grande Chanceler da Soberana Orde Militar e Hospitalaria de San Xoán de Xerusalén, de Rodas e de Malta Conde Don Carlo Marullo di Condojanni, Príncipe de Casalnuovo.
Manuel Fraga Iribarne
Presidente
DECRETO 138/1999, do 7 de maio, polo que se modifica o Decreto 202/1998, do 25 de xuño, polo que se crean os Premios Galicia de Investigación.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 20/05/1999

O Decreto 202/1998, do 25 de xuño, creou os Premios Galicia de Investigación. No seu artigo 8º institúese o Premio Galicia de Innovación Empresarial dirixido ás pequenas e medianas empresas (Pemes) galegas. Nembargantes, parece oportuno permiti-la participación no citado premio doutras Pemes, que aínda que non sexan galegas, teñan algún tipo de vinculación coa Comunidade Autónoma, así como incentivar cunha dotación económica a participación das empresas nel.
Polo tanto, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día sete de maio de mil novecentos noventa e nove,
DISPOÑO:
Artigo único.-Modíficase o artigo 8º do Decreto 202/1998, do 25 de xuño, quedando redactado como segue:
Artigo 8º
Créase o Premio Galicia á Innovación Empresarial, consistente nun diploma acreditativo e unha placa conmemorativa. Así mesmo, este premio poderá levar asociada unha dotación económica que se fixará, de se-lo caso, na orde de convocatoria.
O premio está destinado a recoñecer e estimula-lo esforzo innovador por parte das pequenas e medianas empresas (Pemes) galegas. Non obstante, tamén poderán ser obxecto de premio outras Pemes non galegas con algún tipo de vinculación acreditada con Galicia.
O premio, que terá periodicidade anual, será outorgado por proposta dun xurado designado na orde de convocatoria e do que poderán formar parte representantes da Confederación de Empresarios de Galicia.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, sete de maio de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
ORDE do 12 de maio de 1999 pola que se dispón o nomeamento de membros da Comisión de Heráldica da Xunta de Galicia.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 21/05/1999

O Consello da Xunta de Galicia aprobou o Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
O artigo 8 deste decreto establece a composición desta comisión e determina a forma en que os membros serán designados, polo que unha vez achegadas tódalas propostas por parte dos órganos competentes, cómpre o seu nomeamento, en consecuencia
DISPOÑO:
Artigo único.-Noméanse membros da Comisión de Heráldica da Xunta de Galicia, segundo o disposto no artigo 8 do Decreto 369/1998, do 10 de decembro, as persoas que se relacionan no anexo.
Santiago de Compostela, 12 de maio de 1999.
Jesús C. Palmou Lorenzo
Conselleiro de Xustiza, Interior e Relacións
Laborais
ANEXO
-Como vicepresidente da comisión, Eduardo Pardo de Guevara y Valdés, doutor en ciencias históricas, investigador do Consello Superior de Investigacións Científicas e membro da Academia Internacional de Heráldica.
-Como vocal, pertencente ó corpo facultativo de arquivos e bibliotecas, Gabriel Quiroga Barro, membro do corpo facultativo de arquivos, bibliotecas e museos, e director do Arquivo do Reino de Galicia.
-Como vocal, pertencente ó corpo de catedráticos da universidade ou de profesores titulares, José Manuel García Iglesias, catedrático de historia da arte da Universidade de Santiago de Compostela.
-Como vocal, especialista en coñecemento ou deseño heráldico, Xosé Antón García González Ledo, membro da Academia Internacional de Heráldica.
-Como vocal, especialista en toponimia, Xosé Antón Palacio Sánchez, vocal da Comisión de Toponimia da Xunta de Galicia.
-Como vocal, designado pola Asociación de Municipios e Provincias máis representativa e con maior implantación no territorio da Comunidade Autónoma, Julio Álvarez Núñez, presidente da Federación Galega de Municipios e Provincias.